Brest: ul lec'h meur evit ar bageal  Ul lec'h  meur eo Brest evit ar bageal, dre ma vez graet redadegoù eno ha dre ma vez redadegoù en donvor pe en-dro d'ar voul douar o loc'hañ eus Brest pe oc'h erruout e Brest.  Amañ ez eus tud varrek, a blij dezho ar stummoù ijinet gant tud evel Fife, Mylne, Illingworth, Nicholson pe Stephens. Ha na zisoñjomp ket Eugène Cornu, eus Breizh. Plijout a ra dimp ar c'houc'hoù buan hag an holl vagoù a oa eus ar vegenn, en o amzer.  Da gement gouel a vez e Brest e teu:  Marigold, Tuiga, Ytène Rose, Queen  Galadriel, Duet, Petite Lande, Estérel, Hispania IV, Lady Maud, Elise, Viola, Marishka, Sybil of Cumae, Resa hag evel-just Pen Duick.  Ar skloupoù houari, ar biki hag ar yawloù delez eus amzer ar redadegoù gouelieroù kentañ, kenkoulz hag al listri-bale, bras ha bihan, savet etre an daou vrezel, ha ivez bagoù kozh ar R.O.R.C. eus dibenn ar bloavezhioù 60 , a zalc'h da zont, kement e plijont d'an dud !